Édouard Thilges
De Jules Georges Édouard Thilges gebuer de 17. Februar 1817 zu Klierf, a gestuerwen den 9. Juli 1904 an der Stad Lëtzebuerg war e lëtzebuergesche Politiker.

Vun 1833 bis 1838 huet den Édouard Thilges zu Bréissel a Léck Droit studéiert a gouf 1841 Affekot um Geriicht zu Dikrech.

Vun 1854 bis 1856 war hie Generaldirekter (Minister) fir Gemengenaffairen.

Vum 28. November 1857 bis 15. Juli 1859 war hien eng éischt Kéier Member vum Staatsrot.

Vun 1859 bis 1860 war hie Minister fir den Interieur an der Regierung Simons.

Vum 28. September 1860 bis den 3. Dezember 1867 war hien nees Member vum Staatsrot.

Vun 1867 bis 1870 war en nees Generaldirekter fir Gemengenaffairen, dës Kéier ënner an der Regierung Servais.

Vum 18. Dezember 1870 bis den 20.Februar 1885 war hien nees Member vum Staatsrot.

Den 20. Februar 1885 gouf hien zum Staatsminister a Regierungspresident ernannt an ass dat bis den 22. September 1888 bliwwen.

Vum 10. Oktober 1888 bis zu zu sengem Doud den 9. Juli 1904 war hien nees Member vum Staatsrot an dovu vun 1888-1895 President vum Staatsrot.

Hie war de Papp vum lëtzebuergesche Magistrat Joseph Thilges.

Gielercher 
 Grand-croix vum Ordre de la couronne de chêne (Promotioun 1888)
 Commandeur avec plaque vum Ordre de Charles III d'Espagne (Promotioun 1880)
 Grand-officier vum Ordre de Léopold de Belgique (Promotioun 1886)
 Grand-Cordon vum portugiseschen Ordre du Christ (Promotioun 1886)
 Commandeur vun der Légion d'honneur (Promotioun 1891)

Kuckt och 
 Regierung Thilges
 Lëscht vun de lëtzebuergesche Premierministeren

Membere vum Staatsrot zu Lëtzebuerg
Presidente vum Staatsrot zu Lëtzebuerg
Lëtzebuergesch Ministeren
Premierministere vu Lëtzebuerg
Ausseministere vu Lëtzebuerg
Inneministere vu Lëtzebuerg
Justizministere vu Lëtzebuerg
Lëtzebuergesch Affekoten
Grand-croix de l'ordre de la couronne de chêne
Gebuer 1817
Gestuerwen 1904
Grand Cordon vum Ordre de Léopold
Commandeur de la Légion d'honneur